דור צויגנבום

ביוגרפיה

צויגנבום נולד בחיפה. לאחר שירותו בצה"ל למד משחק ב"סטודיו למשחק ניסן נתיב".

קריירה בטלוויזיה ובקולנוע

ב-1985 שיחק בסרטו של נדב לויתן, "בנות", בתפקיד הש"ג. בשנת 1987 שיחק בסרטו של רנן שור, "בלוז לחופש הגדול", בתפקיד אהרל'ה שכטר. ב-1989 השתתף בסרטו הקצר של שחר סגל "גנימד". ב-1991 שיחק בסרטו של חיים בוזגלו "עונת הדובדבנים". ב-1992 שיחק דמויות שונות בתוכנית הטלוויזיה "מוצ"ש". ב-1993 שיחק בתוכנית הטלוויזיה "קבלת שבת". ב-1994 שיחק את שלומק'ה בעונה הראשונה של סדרת הטלוויזיה "קופיקו"; שיחק תפקיד אורח בסדרת הטלוויזיה של ערן ריקליס "סטרייט ולעניין"; ושיחק דמויות שונות לצד טוביה צפיר ומיקי קם בתוכנית הטלוויזיה "צפיר הנפש".
ב-1996 שיחק את אליקום הכהן בסדרת הטלוויזיה "חצי המנשה" ששודרה בטלוויזיה החינוכית. ב-1997 שיחק את מינסקי בסדרה "מרחב ירקון" בבימויו של חיים בוזגלו; ושיחק בסרטו של יואב צפיר "מבחן אמריקאי" (צויגנבום אף השתתף בכתיבת התסריט לסרט זה). ב-1998 השתתף בסדרת הטלוויזיה "הסודות של כנרת", ודיבב את "חתול שטות". ב-2001 שיחק את צ'ורבה בסדרה "זינזאנה", גם היא בבימויו של חיים בוזגלו; והשתתף בדיבוב קולות נוספים בסדרת הטלוויזיה "החרצופים". ב-2002 שיחק את בסדרת הטלוויזיה "הוא והיא". ב-2004 שיחק את גבי בסרט הקולנוע של חיים בוזגלו "דיסטורשן". ב-2005 שיחק בסרט הקולנוע של חיים בוזגלו "ג'נאם ג'נאם" והשתתף בסדרה "כתב פלילי"
מ-2005 עד 2007 שיחק בסדרת הטלוויזיה "השמינייה" בתפקיד אבנר הלוי. החל מ-2009 משתתף בתוכנית הטלוויזיה של יהורם גאון "גאון של אבא" בתור תשבי התייש.
ב-2011 השתתף כשחקן אורח בתוכנית "מה בכריש?" בתור המנקד. בשנת 2012 שיחק דמות משנה בגאליס בתור מוכר העתיקות. בשנת 2013 השתתף בעונה הרביעית של "השמיניה". ובשנת 2015 שיחק בתוכנית "ג'ינג'י" את מקס. בשנת 2017 שיחק בתפקיד אורח בסדרה "Greenhouse Academy" שהופקה עבור נטפליקס המבוססת על "החממה" הישראלית.

קריירה בתיאטרון

בתיאטרון שיחק בין היתר בהצגות "שוליית הקוסם", "יאנוש קורצ'אק", "מלחמת מגן ביצים", "פשעים מהלב", "הירושה", "החייל האמיץ שוויק", "פלסטינית", "שוליים קשים", "נעורי ורדל'ה", "החשפנית", "אהובתי הנשואה", "זעמו הגדול של פיליפ הוץ" '"רואים ת' סוף",ועוד.
כתב וביים בין היתר את הצגת הילדים "סיפורו של חזי החרגול" בכיכובה של תמי אלוןבית הספר למשחק ובידור של ענת ברזילי; את ההצגה "לילה בת"א" בתיאטרון צוותא, את ההצגה "אללה בית"ר" בתיאטרון הסמטה, "קוויאר ועדשים", "המפקח אמסטף", "קומדיה שחורה,"שדה קרב","וילג'יאטורה", "נעורי ורדה'לה", "בגדי המלך", בבית הספר ניסן נתיב תל אביב" ועוד.

קריירת דיבוב

צויגנבום גם דיבב סרטים וסדרות רבים. ביניהם: "קלימרו" (1995, בתפקיד כפול: ברי ואבא של אפי), "המפחידנים" (1995, בתפקיד גלילי), "באג לייף" (1998 בתפקיד כפול: טאק ורול), "ספייס ג'אם" (1997, תפקיד כפול: טוויטי ומונסטר אדום), "כלבים נגד חתולים" (2001, בתפקיד פיק), "פוקימון" (2001, בתפקיד פרופסור אלם), "פיטר פן 2" (2002, קולות רקע), "דיג'ימון - הסרט" (2002, בתפקיד ארמדילומון).
"לילו וסטיץ'" (2002, בתפקיד פליקלי), "אחי הדוב" (2003, בתפקיד ראט), "מרד החיות" (2004, בתפקיד ג'ק "בר המזל"), "דרגון בול Z" ו"דרגון בול סופר" (2004-2005, 2015, בתפקיד מג'ין בו השמן), בסרט תפוס ת'כריש (2004, בתפקיד לני הכריש), "מולאן 2" (2005, קולות רקע), "רובוטבוי" (2008, בתפקיד גאס), "חידה-מדע" (2008, ערוץ לוגי, בתפקיד מר קיו המנחה), "בן 10" (2008, בתפקיד חייזר שדומה לבילי מ"בילי ומנדי"), אליס בארץ הפלאות (2010, בתפקיד סטיין), דיגבי הדרקון (2016) ו"בייבי בוס" (2017, בתפקיד פרנסיס אי. פרנסיס).
דיבב גם בהרבה סדרות מצוירות בערוץ הילדים ובערוץ הופ!. בין השאר דיבב את החתול בסדרת הטלוויזיה "חתול שטות".
צויגנבום גם דיבב את הדמות ניק כמעט בלי ראש מסדרת הסרטים של הארי פוטר.

חיים פרטיים

צויגנבום נשוי לשחקנית תמי אלון, ולהם שני ילדים. בנו רני ובתו אופיר עוסקים בדיבוב.